Γκύντερ Φρειδερίκος Κάρολος Β΄ του Σβάρτσμπουργκ-Ζόντερσχαουζεν

Ο **Γκύντερ Φρειδερίκος Κάρολος Β΄** (γερμ. *Günther Friedrich Karl II of Schwarzburg-Sondershausen*, 24 Σεπτεμβρίου 1801 - 15 Σεπτεμβρίου 1889) από τον Οίκο του Σβάρτσμπουργκ ήταν ο κυβερνών πρίγκιπας του Σβάρτσμπουργκ-Ζόντερσχαουζεν, από την παραίτηση του πατέρα του το 1835 μέχρι το τέλος του το 1880. Μετά την ένταξη του Σβάρτσμπουργκ-Ζόντερσχαουζεν στη Βόρεια Γερμανική Συνομοσπονδία, εντάχθηκε στον Πρωσικό Στρατό και το 1879 έγινε στρατηγός του Πεζικού.

## Βιογραφία

### Νεανική ζωή
Γεννήθηκε στο Παλάτι Ζόντερσχαουζεν στο Ζόντερσχαουζεν στις 24 Σεπτεμβρίου 1801. Ήταν ο μόνος γιος του Γκύντερ Φρειδερίκου Καρόλου Α΄ του Σβάρτσμπουργκ-Ζόντερσχαουζεν και της Καρολίνας (1774-1854), κόρης του Φρειδερίκου Καρόλου του Σβάρτσμπουργκ-Ρούντολστατ. Η μεγαλύτερη αδελφή του, Αιμιλία, ήταν παντρεμένη με το Λεοπόλδο Β ́ του Λίππε.

Οι γονείς του πατέρα του ήταν ο Χριστιανός Γκύντερ Α΄ του Σβάρτσμπουργκ-Ζόντερσχαουζεν και η Καρλόττα Βιλελμίνη του Άνχαλτ-Μπέρνμπουργκ (κόρη του Βίκτωρα Φρειδερίκου Β ́ του Άνχαλτ- Μπέρνμπουργκ). Οι γονείς της μητέρας του ήταν ο Φρειδερίκος Κάρολος του Σβάρτσμπουργκ-Ρούντολστατ και η Φρειδερίκη του Σβάρτσμπουργκ-Ρούντολστατ. Μέσω της αδελφής του, είχε εννέα ανίψια, συμπεριλαμβανομένων του Λεοπόλδου Γ΄ του Λίππε (που νυμφεύτηκε την Ελισάβετ του Σβάρτσμπουργκ-Ρούντολστατ), του Βλαδίμηρου του Λίππε (που νυμφεύτηκε τη Σοφία της Βάδης) και του Αλεξάνδρου του Λίππε.

### Σταδιοδρομία
αριστερά|μικρογραφία|Το βασιλικό μονόγραμμα του Γκύντερ Φρειδερίκου Καρόλου Β΄.
Το 1806, κατά τη διάρκεια της βασιλείας του πατέρα του, η Γερμανία ("Αγία Ρωμαϊκή Αυτοκρατορία") -η οποία κρατούσε με προσοχή τις γερμανικές μοναρχίες μαζί- κατέρρευσε, και το πριγκιπάτο του Σβάρτσμπουργκ-Ζόντερσχαουζεν εντάχθηκε στην Συνομοσπονδία του Ρήνου, η οποία ήταν μία ομάδα κρατών της Πρώτης Γαλλικής Αυτοκρατορίας του Ναπολέοντα Βοναπάρτη. Επίσης, κατέρρευσε το 1813 και το 1815 το Σβάρτσμπουργκ-Ζόντερσχουζεν εντάχθηκε στην Γερμανική Συνομοσπονδία, που δημιουργήθηκε από το Συνέδριο της Βιέννης.

Ο πατέρας του κυβέρνησε ως απόλυτος μονάρχης, και ήταν βαθιά αντιδημοφιλής για την άρνησή του να κάνει οποιεσδήποτε παραχωρήσεις για την αύξηση της συμμετοχής των υπηκόων του στη διακυβέρνηση. Οι ενέργειες του πατέρα του οδήγησαν σε μία εξέγερση στο ανάκτορο, με επικεφαλής τον Γκύντερ Φρειδερίκο Κάρολο Β΄, γνωστή ως Επανάσταση του Έμπελεμπεν, η οποία οδήγησε στην παραίτηση του πατέρα του στις 19 Αυγούστου 1835, υπέρ του Γκύντερ Φρειδερίκου Καρόλου Β΄. Ο πατέρας του πέρασε το υπόλοιπο της ζωής του στο κυνηγετικό του καταφύγιο, στο *κυνηγετικό κάστρο* (jagdschloss) "Τσουμ Πόσσεν" κοντά στο Zόντερσχαουζεν, όπου απεβίωσε τον Απρίλιο του 1837.

Λίγο μετά από την ανάρρηση του Γκύντερ Φρειδερίκου Καρόλου Β ́, το Σβάρτσμπουργκ-Ζόντερσχαουζεν εντάχθηκε στη Γερμανική Τελωνειακή Ένωση (*Zollverein*). Το 1840 το πριγκιπάτο υιοθέτησε ένα νέο σύνταγμα, που θέσπισε το πρώτο κρατικό κοινοβούλιο. Κατά τη διάρκεια των Επαναστάσεων του 1848, εξεγέρσεις στο πριγκιπάτο οδήγησαν σε νέο σύνταγμα, που περιόρισε τα δικαιώματα του πρίγκιπα. Το 1857 το σύνταγμα μεταρρυθμίστηκε, και αποκαταστάθηκε η πλειοψηφία των δικαιωμάτων του πρίγκιπα.

Το 1867 το πριγκιπάτο εντάχθηκε στη Βόρεια Γερμανική Συνομοσπονδία ως ένα από τα επτά πριγκιπάτα, υπό την αιγίδα του Βασιλείου της Πρωσίας, το μεγαλύτερο και κυρίαρχο μέλος. Ο Γκύντερ Φρειδερίκος Κάρολος Β ́ έγινε στρατηγός του Πρωσικού Στρατού, και το 1879 έγινε στρατηγός του πεζικού. Το 1871 σχηματίστηκε η Γερμανική Αυτοκρατορία, και το πριγκιπάτο έγινε συνταγματικό μέλος. Στις 17 Ιουλίου 1880 ο Γκύντερ Φρειδερίκος Κάρολος Β΄ παραιτήθηκε, λόγω οφθαλμικής πάθησης, υπέρ του γιου του, Καρόλου Γκύντερ.

## Οικογένεια
δεξιά|μικρογραφία|Η πρώτη του σύζυγος: Καρολίνα του Σβάρτσμπουργκ-Ρούντολστατ.
[δεξιά|μικρογραφία|Η δεύτερη σύζυγός του: Ματθίλδη του [Οίκος του Χοενλόε|Χοενλόε-Έρινγκεν.]]

Στις 12 Μαρτίου 1827 νυμφεύτηκε την εξαδέλφη του, Καρολίνα Mαρία του Σβάρτσμπουργκ-Ρούντολστατ, κόρη του Κάρολου Γκύντερ του Σβάρτσμπουργκ-Ρούντολστατ (γιο του Φρειδερίκου Κάρολου του Σβάρτσμπουργκ-Ρούντολστατ). Απέκτησαν τέσσερα παιδιά:
* *Γκύντερ* Φρειδερίκος Κάρολος Αλέξανδρος (1829 - 1833).
* *Ελισάβετ* Καρολίνα Λουίζα (1829 - 1893).
* Κάρολος Γκύντερ (1830 - 1909), νυμφεύτηκε τη Μαρία Γασπαρίνα της Σαξονίας-Αλτεμβούργου.
* Γκύντερ *Λεοπόλδος* (1832 - 1906).

Μετά το τέλος της, νυμφεύτηκε τη Φρειδερίκη *Ματθίλδη* του Χοενλόε-Έρινγκεν (1814-1888), κόρη του Αυγούστου του Χοενλόε-Έρινγκεν. Πριν από  διαζύγιό τους το 1852, [1] είχαν δύο παιδιά:
* *Μαρία* Παυλίνα Καρολίνα Λουίζα Βιλελμίνη Αυγούστα (1837 - 1921).
* Γκύντερ Φρειδερίκος Κάρολος Αύγουστος *Ούγος* (1839 - 1871).

Η πριγκίπισσα Ματθίλδη απεβίωσε στο Παλάτι Mιραμπέλ στο Σάλτσμπουργκ της Αυστρίας το 1888. Ο Γκύντερ Φρειδερίκος Κάρολος Β΄ απεβίωσε στο Ζόντερσχαουζεν στις 15 Σεπτεμβρίου 1889. Τον Απρίλιο του 1896 ο Κάρολος Γκύντερ και οι υπόλοιπες δυναστείες, ο αδελφός του, Λεοπόλδος, και ο εξάδελφός του, Γκύντερ Βίκτωρ του Σβάρτσμπουργκ-Ρούντολστατ, οι οποίοι δεν είχαν κανένα άρρεν τέκνο, συμφώνησαν ο μοργανατικός συγγενής τους, Ζίτσο, Πρίγκιπας του Λόιτενμπεργκ, να γίνει μέλος του πριγκιπικού Οίκου με πλήρη δικαιώματα διαδοχής. Η απόφασή τους έγινε νόμος την 1 Ιουνίου 1896. Μετά το τέλος του Καρόλου Γκύντερ το 1909, τον διαδέχτηκε ο εξάδελφός του, Γκύντερ Βίκτωρ, στον οποίο και τα δύο πριγκιπάτα του Σβάρτσμπουργκ έγιναν αποκλειστικά σε αυτόν προσωπική ένωση. Μετά το τέλος του άτεκνου πρίγκιπα Γκύντερ Βίκτωρα το 1925, τον διαδέχτηκε ο Ζίτσο.

## Πρόγονοι




## Αναφορές

## Εξωτερικές συνδέσεις
* Οίκος του Σβάρτσμπουργκ

Κατηγορία:Οίκος του Σβάρτσμπουργκ
Κατηγορία:Γερμανοί του 19ου αιώνα